EkBass/fiwiki-20250220-pages-articles huggingface dataset:
Suuri Kantōn maanjäristys

Suuri Kantōn maanjäristys () tapahtui 1. syyskuuta 1923 Japanissa, Tokion ja Jokohaman alueella. Järistyksen jälkeen puhkesi levottomuuksia, joissa väkijoukot tappoivat alueella olleita korealaisia. Myös Japanin hallitus käytti tilaisuutta hyväkseen ja surmasi useita poliittisia vastustajiaan. == Järistys == Maanjäristys tuhosi merkittäviä osia Tokiosta ja Jokohamasta, ja noin 140 000 ihmistä sai surmansa. Järistyksen voimakkuus oli 8,3 Richterin asteikolla ja se kesti neljästä kymmeneen minuuttia. Järistys tapahtui puolenpäivän aikaan, jolloin moni oli kotona valmistamassa lounasta; tällöin kävi niin, että kaatuneista liesistä alkaneet tulipalot lisäsivät tuhon määrää. Järistyksen tuho, sen kohteeksi joutuneilla alueilla, oli niin perusteellinen, että se vaikutti alueen elinkeinorakenteeseen. == Väkivaltaisuudet ja murhat == Maanjäristyksen jälkeen alkoi levitä perättömiä huhuja tuhoalueella asuvien korealaisten tekemistä raiskauksista, ryöstöistä ja tuhopoltoista, joissakin huhuissa väitettiin heidän jopa myrkyttävän kaivoja. Niitä levittivät tavallisten kansalaisten lisäksi myös jotkut sanomalehdet. Huhujen liikkeellelaskun taustasyynä oli muun muassa Korean itsenäisyysliikkeen väkivaltaisuudet maassa. Korea oli vuonna 1910 liitetty osaksi Japania, jonka jälkeen itsenäisyysaktivistit olivat muun muassa surmanneet lukuisia japanilaisia upseereita ja viranomaisia. Hallituksen virallisten lukujen mukaan väkijoukot surmasivat maanjäristyksen jälkeen Tokion ja Jokohaman alueella noin 200 korealaista, mutta riippumattomien lähteiden mukaan lukumäärä on paljon suurempi; puhutaan jopa 6 000–8 000 kuolonuhrista. Korealaisten lisäksi surmattiin myös kiinalaisia sekä harvinaisempia murteita puhuvia japanilaisia, kuten Okinawan prefektuurista kotoisin olleita siirtolaisia.The Great Kanto Earthquake Massacre Ohmy News International. Viitattu 25.1.2015.Japan's Darker Days: The 1923 Great Kanto Earthquake Japan Subculture Research Center. Viitattu 25.1.2015. Japanin viranomaiset puolestaan käyttivät levottomuuksia päästäkseen eroon poliittisista vastustajistaan ja vallankumouksellisista aineksista. Heidän joukossaan oli lähinnä vasemmistolaisia ja työväenliikkeen aktiiveja. Tunnetuin yksittäistapaus oli niin sanottu Amukasun tapaus, jossa keisarillisen armeijan luutnantti Masahiko Amakasu pidätti kaksi anarkistia sekä kuusivuotiaan pikkupojan. Heidän ruumiinsa löydettiin myöhemmin erääseen kaivoon heitettynä. Surmatuista Sakae Ōsugi oli yksi maan näkyvimmistä poliittisista aktivisteista ja Noe Itō puolestaan tunnettiin myös kirjailijana ja feministinä. Heidän lisäkseen poliisi ja armeija murhasi ainakin kymmenkunta ammattiyhdistysliike-aktiivia.The Great Kantō Earthquake of 1923 Brown University. Viitattu 25.1.2015. Vangittujen joukossa olivat myös anarkisti Fumiko Kaneko ja hänen kumppaninsa korealainen itsenäisyysaktivisti Park Yol.} ==Katso myös== *Luettelo maanjäristyksistä == Lähteet == Luokka:Maanjäristykset Japanissa Luokka:Vuoden 1923 onnettomuudet Luokka:1900-luvun maanjäristykset
Äänieriste

Äänieriste on äänen eristämiseksi tai vaimentamiseksi tarkoitettu ainekerros. Äänen eristäminen perustuu massaan, ilmatiiviyteen ja rakenteiden resonanssiin. Massivinen, painava rakenne eristää hyvin ääntä. Tähän perustuvat esimerkiksi ääntä eristävät rakennusten betoni-, harkko- ja tiilirakenteet. Kevyt rakenne voidaan rakentaa värähteleväksi, jolloin tuo rakenteen pienoinen muutos absorboi äänen energian. Tyypillisiä ovat erilaiset kevyet mineraalivillaeristeiset levyrakenteet. Pinnoista heijastuvan jälkikaiunnan vähentäminen on yksi ääneneristyksen muoto. Tyypillisesti tähän käytetään pintoihin kiinnitettäviä eristeitä, yleensä mineraalivilla- tai lastuhakelevyjä. Pintaan voidaan myös ruiskuttaa kuitumassaa. Jälkikaiunta- aikaa voidaan myös lyhentää rikkomalla pinnan muoto, jolloin heijastukset tapahtuvat epätasaisemmin, esimerkiksi asentamalla pintaan rei'itetty rakennuslevy. Äänen taajuus vaikuttaa melko paljon siihen, kuinka paljon sitä pystytään vaimentamaan. Matalat taajuudet ovat hankalammin vaimennettavissa, koska ne voivat siirtyä kulmienkin taakse samoin kuin bassokaiutin säteilee ääntä ympäriinsä. == Rakennusmateriaalit == Betonirakenteet. Betonirakenteiden suuri pintamassa toimii erinomaisesti laajalla taajuusalueella äänieristeenä. Raskailla rakenteilla saavutetaan massalain alueella huomattavaa etua kevyisiin rakenteisiin nähden. Käytännössä betonirakenteet ovat erinomaisia vaimentamaan myös matalia taajuuksia. Kodin Ääneneristys. Rakennusakustiikka, äänen kulkeutumisen perusteet. https://web.archive.org/web/20160818002449/http://kodinaaneneristys.fi/Rakennusakustiikka.html Puu. Puun ääneneristävyys on yleisesti ottaen heikko. Puun koinsidenssin rajataajuus on ääneneristyksen kannalta hankalalla alueella. Puuta ei tämän vuoksi käytetä yleisesti ääntä eristävänä materiaalina. Kipsilevy. Alle 15 mm kipsilevyjen ainevahvuuden käyttö perustuu osin ääniteknisiin ominaisuuksiin. Kipsilevyjä toisiinsa liitettäessä on huomioitava ääniteknisten ominaisuuksien muutokset. Levyjen liimaaminen toisiinsa muuttaa kipsilevyjen ääniteknistä käyttäytymistä. Koinsidenssin rajataajuuden muutos lähemmäksi korvan herkkyysaluetta, puheen alueelle, tuottaa ääneneristävyydeltään huonomman lopputuloksen, mikäli levyjen liittämisessä käytetään liimausta. Liimaaminen muuttaa koinsidenssin rajataajuuden 1 200 hertsin alueelle. Teräs. Erityisesti rakennepaksuudeltaan rajoitettuihin tiloihin voidaan harkita < 4 mm ainevahvuisia teräslevyjä. Rakenteen pintamassaa saadaan helposti kasvatettua ja ääneneristävyyden parannusta matalien äänien taajuusalueella. Lasi. Koinsidenssitaajuuden pitämiseksi < 2 000 hertsin alueella ääntä eristävää lasia ei tehdä 6 mm ainevahvuutta paksummaksi. Laminoinnilla voidaan ääneneristävyyttä edelleen parantaa. Parvekelasituksella ja parvekkeen kalustamisella (absorboivat pinnat) saadaan alennettua äänitasoa < 10 desibeliä. == Lähteet == Luokka:Akustiikka Luokka:Rakennuseristeet Luokka:Ääni
Sähköeriste

Sähköeriste tai sähköneriste on aine, jossa elektronit pääsevät kulkemaan huonosti, eli sillä on suuri resistiivisyys ja vastaavasti pieni sähkönjohtavuus. Sähköeriste tarkoittaa myös sähköteknistä komponenttia tai rakennetta, jolla virtapiirejä erotetaan galvaanisesti toisistaan tai ympäristöstä. Tunnetuimpia eristemateriaaleja ovat erilaiset muovit (muoviteipit), posliini, lasi, mica-kiille, lakat (käyttö sähkömoottori- ja muuntajakäämeissä), öljyt (käyttö muuntajissa) ja kaasu sähkökytkimissä. Lähes kaikki epämetallit ovat eristeitä, lukuun ottamatta esimerkiksi grafiittia. Aineen sähköä eristävä ominaisuus johtuu liikkuvien varauksenkuljettajien puutteesta. Tyhjiössä tai ionisoitumattomassa kaasussa ei ole varattuja hiukkasia. Kiinteässä eristeaineessa ionit ovat sidottuja kidehilaan, jossa elektronirakenne on sellainen, ettei liikkuvia varauksenkuljettajia ole. Tämä tarkoittaa että elektronien valenssivyö on täynnä ja johtavuusvyö on energeettisesti niin korkealla, etteivät elektronit pysty nousemaan sinne. Jos jokin mekanismi synnyttää eristeeseen liikkuvia varauksenkuljettajia, niin eriste alkaa johtaa sähköä ja syntyy vuotovirta. Kun ainetta käytetään sähköisenä eristeenä, tärkeitä ominaisuuksia ovat vuotovirran suuruus ja jännitteen kestävyys. Läpilyöntijännite on jännitearvo, jota eristekomponentti ei kestä vaadittua aikaa. Paksuilla eristeillä läpilyöntijännite on suunnilleen verrannollinen eristeen paksuuden logaritmiin. thumb|right|220px|Eristeen polarisoituessa siinä olevien molekyylien elektronit ja positiiviset ytimet kääntyvät siten, että ne vastustavat ulkoista sähkökenttää. Teoreettisessa mielessä eristeen tärkein ominaisuus on kyky polarisoitua sähköisesti: jos dielektrisestä aineesta koostuvan eristeen yli kytketään sähkökenttä, eristeeseen syntyy sähköinen polarisaatio. Tällöin eristeen molekyylien elektronit pyrkivät molekyylin ytimen toiselle puolelle siten, että ne vastustavat ulkoista sähkökenttää ja synnyttävät eristeen pinnoille sähkövarauksen. Tätä polarisaatiokykyä kuvataan aineen permittiivisyydellä. == Katso myös == *Sähköjohde *Vikavirtasuojakytkin *Puolijohde *Eristysvastusmittari *Dielektrinen lujuus == Lähteet == Luokka:Sähkötekniikka
Ellipsi (täsmennyssivu)

Ellipsi voi tarkoittaa seuraavia asioita: * ellipsi, kuviota geometriassa * ellipsi, termiä kielitieteessä * Ellipsi, yhtye * kolmen pisteen (…) nimitystä * Kerronnan elliptisyys, kaunokirjallisuuden piirre.
Hadan

Hadan ( ja ) on maalaiskunta (nasleg) Suntarin piirin eteläosassa Sahan tasavallassa Venäjällä. Hadanin keskuskylä on Agdary, joka sijaitsee Viljuin varrella, 25 kilometriä piirikeskuksesta Suntarista etelään. Muut Hadanin kunnassa sijainneet kylät Tolon ja Ejikjar olivat lähes autioita jo vuonna 2000. Hadanissa harjoitetaan nautakarjan ja hevosten kasvatusta. Hadanin keskuskylässä Agdaryssä on kulttuuritalo, yhtenäiskoulu, terveyskeskus ja kauppa. Kylässä oli 600 asukasta vuonna 1989 ja 533 asukasta vuonna 2001. Se on perustettu vuonna 1931. == Lähteet == Luokka:Suntarin ulus
Maja Ivarsson

Maja Ivarsson (s. 2. lokakuuta 1979 Åhus, Skåne, Ruotsi) on ruotsalaisen indie-elektro-yhtye The Soundsin laulaja ja sanoittaja. Hän on tunnettu omaperäisestä äänestään ja näyttävästä live-esiintymisestään. Noin kahdeksanvuotiaana Ivarsson aloitti karaten, thainyrkkeilyn ja potkunyrkkeilyn harrastamisen. Hän on soittanut käyrätorvea 8-vuotiaasta ja kitaraa 14-vuotiaasta. Hänellä on kolme tatuointia. Yksi niistä on muisto hänen isästään, joka oli merimies. Maja Ivarsson on biseksuaali == Lähteet == == Aiheesta muualla == Luokka:Ruotsalaiset laulajat Luokka:Vuonna 1979 syntyneet Luokka:Elävät henkilöt
Mandy Smith

Mandy Smith (oik. Amanda Louise Smith, s. 17. heinäkuuta 1970) on brittiläinen poptähti, entinen malli ja näyttelijä. == Elämäkerta == Mandy alkoi seurustella vuonna 1983 The Rolling Stones -basisti Bill Wymanin kanssa, vaikka tuolloin hänellä oli ikää vain 13 vuotta. Myöhemmin vuonna 1989 pari astui avioon, mutta liitto ajautui karille jo vuonna 1991. Samaan aikaan Wymanin poika oli kihloissa Mandyn äidin kanssa, joka oli tuolloin 46-vuotias, mutta heidän suhteensa ei kestänyt pitkään. Mandy allekirjoitti vuonna 1987 levytyssopimuksen Pete Watermanin omistaman PWL Recordsin kanssa, josta tuloksena syntyi debyyttilevy Mandy. Singleinä albumilta julkaistiin kappaleet I Just Can’t Wait, Victim of Pleasure, Positive Reaction, Boys and Girls sekä Say It’s Love (Love House). Parhaiten näistä singleistä menestyi Victim of Pleasure sekä Boys and Girls. Mandy Smith myös levytti alkuperäisen version Got to Be Certain -kappaleesta, jonka Kylie Minogue myöhemmin levytti debyyttialbumilleen Kylie. 80-ja 90-luvulla Mandy esiintyi erinäisissä brittiläisissä TV-sarjoissa sekä muutamassa elokuvapätkässäkin, mutta valkokankaalla hän ei menestystä saavuttanut. Vuonna 1993 Mandy meni naimisiin jalkapalloilija Pat van den Hauwen kanssa, mutta tämäkin liitto päättyi kahden vuoden jälkeen. Vuonna 2001 hän kihlautui lyhytaikaisesti Ian Mosbyn kanssa, jolle myös synnytti pojan Max Harrison Mosbyn. Mandy julkaisi vuonna 2003 Greatest Hits -albumin, jolla oli lähes kaikki debyyttilevyn raidat, muutaman julkaisemattoman Stock Aitken Waterman -raidan sekä kaksi uutta kappaletta. Mandyn musikaalinen ura ei ole näyttänyt noususuuntaa keskinkertaisesti menestyneen debyytin jälkeen. Vuonna 2009 Pete Watermanin omistama PWL Records julkaisi Mandyn debyyttialbumin maailmanlaajuisesti uudestaan remasteroituna versiona, jossa on mukana sinkkujen B-puolia, muita harvinaisuuksia ja remixejä vuosilta 1987–1989. ==Diskografia== ===Singlet=== *1987 I Just Can't Wait *1987 Positive Reaction *1988 Boys and Girls *1988 Say It's Love (Love House) (Promo) *1988 Victim of Pleasure *1989 Don't You Want Me Baby *1992 I Just Can't Wait ('92 Remixes) *1995 I Just Can't Wait ('95 Remixes) ===Albumit=== *1988 Mandy *1993 Mandy (uudelleenjulkaisu, 17 kappaletta) *2003 Mandy – Greatest Hits (kaksi uutta kappaletta) *2009 Mandy (Remastered) (19 kappaletta / bonuksena mm. Terry, Got to Be Certain + remixejä) ==Aiheesta muualla== *Mandy's Official website, Website Kiss PR * Luokka:Englantilaiset näyttelijät Luokka:Englantilaiset poplaulajat Luokka:Vuonna 1970 syntyneet Luokka:Elävät henkilöt
Jukka Pitkänen

Jukka Tapani Pitkänen (s. 13. kesäkuuta 1960 Toijala) on suomalainen näyttelijä ja ääninäyttelijä. Hän on näytellyt useissa televisiosarjoissa, muun muassa Pekka Halosta sarjassa Venny sekä Ahti Kiiskeä Maalaiskomedia- sarjoissa. Maaliskuussa 2010 hän esitti Salatuissa elämissä yksityisetsivää, jonka sukunimi oli Hirvonen. Pitkänen on koulutukseltaan teatteritaiteen maisteri, hän valmistui vuonna 1985. Pitkäsellä on myös opintoja Actor's Centressä vuodelta 1995. Helmikuuhun 2023 mennessä Pitkänen oli lukenut yli 370 äänikirjaa. Hän on yksi Suomen suosituimmista äänikirjojen lukijoista; vuonna 2022 Pitkänen oli sekä BookBeatin että Storytelin kuunnelluin lukija. == Yksityiselämä == Jukka Pitkänen on naimisissa Katarina McAlesterin kanssa. Heillä on kaksi lasta. == Filmografia == ===Elokuvat=== Vuosi Elokuva Rooli 1993 Ripa ruostuu Jaatinen 1999 Kivinen lintu ===Televisiosarjat=== Vuosi Televisiosarja Rooli 1993 Hyvien ihmisten kylä Tapani Viitala 1994–1995 Puhtaat valkeat lakanat Lasse Holm 1996 Pimeän hehku Telakkamestari 1998–1999 Vain muutaman huijarin tähden kunnanjohtaja Ahti Kiiski Klubi Peter Lund 1998 Kotikatu nuorempi konstaapeli 1999 Kylmä kosketus Hallikainen Trasselirakastaja Tapani Liha 2000 Salatut elämät syyttäjä 2001 Seitsemän Heikki Suuronen 2001–2002 Mooseksen perintö Ahti Kiiski 2002 Tummien vesien tulkit Latunen 2003 Venny Pekka Halonen 2006 Mogadishu Avenue konstaapeli 2006–2007 Turvetta ja timantteja Ahti Kiiski 2010 Salatut elämät yksityisetsivä Hirvonen 2015 Pintaa syvemmältä Urpo Nousiainen 2024 Karkurit Ilkka Idänsaari == Aiheesta muualla == * *Jukka Pitkänen Helsingin freelancer- näyttelijöiden sivuilla ==Lähteet== Luokka:Suomalaiset näyttelijät Luokka:Vuonna 1960 syntyneet Luokka:Elävät henkilöt
Hedeby

Hedeby (, ) oli viikinkiaikainen tanskalainen kaupunki. Se oli aikoinaan huomattava Euroopan, Lähi-idän ja Aasian välisen kaupan risteyspaikka. Hedeby sijaitsi Itämeren lahden, Schlein, pohjukassa Jyllannin niemimaan eteläosassa. Nykyisin paikka sijaitsee Saksan pohjoisimman osavaltion, Schleswig-Holsteinin alueella Tanskan menetettyä Schleswigin ja näin myös Hedebyn toisessa Schleswigin sodassa Preussille vuonna 1864. == Hedebyn valtakausi 700–1066 == Hedeby mainitaan ensimmäisen kerran frankkilaisessa Einhardin kronikassa vuonna 804. Se lienee kuitenkin perustettu jo 700-luvulla.Kari 2001, s. 95 Kukoistusaikanaan se oli merkittävä kauppapaikka ja Pohjoismaiden suurin kaupunki. Hedebyssä käytiin kauppaa muun muassa orjilla, turkiksilla, tekstiileillä, raudalla ja aseilla. Kaupungissa oli myös kehittynyttä käsityötuotantoa. Tanskan kuningas Godfred otti Hedebyn 800-luvulla tukikohdakseen vastustaessaan pohjoiseen työntyviä frankkeja. Hedebyn asema vahvistui, kun Godfred poltti kaupungin kilpailijan Rericin – sittemmin Lyypekki – sataman, koska siellä asuneet obotriitit olivat tukeneet frankkeja. Godfred myös kunnosti Jyllannin halki rakennetun puolustusvallin, Danevirken. Ruotsalainen viikinkipäällikkö Olav valloitti Hedebyn noin vuonna 900 ja perusti sen ympärille Etelä-Jyllantiin oman valtakuntansa. Vuonna 934 Saksan kuningas Henrik I Linnustaja valloitti Hedebyn ja alisti Olavin pojan Gnupan vasallikseen. Henrik myös pakkokäännytti tämän kristityksi. Gorm Vanha valloitti kuitenkin muutaman vuoden jälkeen Hedebyn viikinkivaltion. Saksan kuningas Otto II puolestaan valloitti koko Etelä-Jyllannin vuonna 974. Harald Sinihammas onnistui vielä valloittamaan Hedebyn takaisin Tanskalle vuonna 983, mutta kaupunki liitettiin lopulta Schleswigiin vuonna 1050. Vendit tuhosivat Hedebyn vuonna 1066.http://www.ardglassvikings.org.uk/index.php?module=ContentExpress&func;=display&ceid;=2 Samana vuonna käytiin myös Stamford Bridgen taistelu, jota joskus pidetään viikinkiajan päätepisteenä. == Hedeby nykyään == Alueelta löydettiin vuonna 1908 viikinkiaikainen venehauta. Hedebyn alueelle, nykyiseen Busdorfiin, on rakennettu viikinkimuseo. == Lähteet == * Risto Kari: Historian ABC: Kaikkien aikojen valtiot 2. Tammi 2001. ISBN 951-31-1094-x. === Viitteet === == Aiheesta muualla == Luokka:Arkeologiset kohteet Saksassa Luokka:Schleswig- Holsteinin historia Luokka:Tanskan historia Luokka:Unescon maailmanperintökohteet Saksassa Luokka:Viikinkiaika
Ei voi olla totta

Ei voi olla totta () on vuonna 2001 ensi-iltansa saanut komediaelokuva. Elokuvan on ohjannut James B. Rogers, ja sen pääosissa ovat Chris Klein ja Heather Graham. == Juoni == Elokuva kertoo Gillystä, joka ei tunne vanhempiaan. Niinpä hän on palkannut etsivän etsimään oikeat vanhempansa. Samoihin aikoihin Gilly tutustuu kauniiseen Josephineen eikä mene kauankaan, kun he rakastuvat. Pian Gilly saa tietää vanhemmistaan ja saa selville, että hänen vanhempansa ovat Josephinen vanhemmat ja että Josephine on siten Gillyn sisko. HuhuSeksiä harrastaneista sisaruksista leviää nopeasti, ja Josephine muuttaa häpeissään pois. Gilly taas jää asumaan vanhempiensa luokse. Pian oven taakse ilmestyy mies, joka väittää olevansa Gillyn vanhempien lapsi. Vanhemmat uskovat häntä ja ajavat Gillyn pois. Silloin Gilly tajuaa, ettei Josephine olekaan hänen siskonsa ja lähtee kertomaan sitä Josephinelle, joka on menossa jo uusiin naimisiin. == Näyttelijät == * Chris Klein – Gilly Noble * Heather Graham – Josephine Wingfield * Orlando Jones – Dig McCaffrey * Sally Field – Valdine Wingfield * Richard Jenkins – Walter Wingfield * Eddie Cibrian – Jack Mitcelson == Lähteet == Luokka:Vuoden 2001 yhdysvaltalaiset elokuvat Luokka:Yhdysvaltalaiset romanttiset komediat
Raitotie

Raitotie on Oulun kaupungin alueella kulkeva liikenteellisesti merkittävä tie. Se johtaa itä-länsisuunnassa Hiukkavaarasta Ruskon, Kuivasjärven ja Ritaharjun kautta Pateniemeen yhdistäen toisiinsa valtatien 20, valtatien 4, Ruskon teollisuusalueet sekä seututien 847. Tie palvelee Pateniemen, Kaijonharjun sekä Korvensuoran suuralueiden liikennettä. Tien pituus on noin 13 kilometriä. Tieluokitukseltaan Raitotie on osaksi valtion omistamaa paikallistietä ja osaksi Oulun kaupungin omistamaa katua.Tiehallinto, Oulun tiepiiri. Tienumerokartta 1.1.2004. Vuonna 1993 Raitotiellä Pateniemessä sijainnut Oulun–Tornion rautatien tasoristeys muutettiin alikuluksi. Samalla tien linjausta muutettiin siirtämällä tie alkuperäistä etelämmäksi, jolloin molemmin puolin rataa tasoristeyksen kohdalla olleet kaksoismutkat poistuivat. Nykyinen rautatiealueen rajalle päättyvä Eeralantie on osa Raitotien alkuperäistä linjausta. Vuosina 2017–2018 Raitotietä jatkettiin Hiukkavaaran kautta Poikkimaantielle, jolloin Oululle muodostui yhtenäinen kehätie. Rakennustyöt alkoivat marraskuussa 2017, ja uusi tie avattiin liikenteelle 10. syyskuuta 2018. == Lähteet == == Aiheesta muualla == Luokka:Kuivasjärvi Luokka:Oulun kadut Luokka:Pateniemi Luokka:Suomen kehätiet Luokka:Yhdystiet
Flight of the Phoenix

Flight of the Phoenix (televisioesityksessä Flight of the Phoenix – Aavikkolento) on vuonna 2004 ensi-iltansa saanut toimintaelokuva. Elokuvan on ohjannut John Moore ja pääosissa ovat Dennis Quaid sekä Tyrese Gibson. Elokuva on uudelleenfilmatisointi vuoden 1965 elokuvasta Aavikkolento. Elokuva kertoo Frank Townsista, rahtikoneen kuljettajasta, joka on hakemassa epäonnisia öljynporaajia Mongoliasta. Kone törmää yllättäen turbulenssimyrskyyn, ja porukan täytyy tehdä pakkolasku keskelle autiomaata. Niinpä epäonninen porukka alkaa korjata konetta ja yrittää saada sen lentokuntoon. == Rooleissa == Luokka:Yhdysvaltalaiset toimintaelokuvat Luokka:Vuoden 2004 yhdysvaltalaiset elokuvat Luokka:John Mooren ohjaamat elokuvat Luokka:Yhdysvaltalaiset uudelleenfilmatisoinnit Luokka:20th Century Foxin elokuvat Luokka:Elokuvat ilmailusta
Salonpää

Salonpää voi tarkoittaa ainakin seuraavia maantieteellisiä kohteita: * Salonpää, kylä Joroisissa * Salonpää, kylä Kiteellä * Salonpää, kylä Lappajärvellä * Salonpää, kaupunginosa Oulussa * Salonpää, kylä Savonlinnassa * Salonpää, kylä Teuvalla.
Salonpää (Oulu)

Salonpää on Oulun kaupunginosa kaupungin lounaisosassa entisen Oulunsalon kunnan alueella. Kaupunginosa käsittää Oulunsalon niemen luoteisosat, ja meri ympäröi sitä kolmesta suunnasta: lounaassa on Liminganlahti, luoteessa Oulunsalon ja Hailuodon välinen salmi ja koillisessa Kempeleenlahti. Kaupunginosa on saanut nimensä samannimisestä kylästä, joka sijaitsee Liminganlahden pohjoisrannalla. Se sijaitsee Oulunsalon kirkonkylän länsipuolella Varjakan ja Riutunkarin eteläpuolella, ja on kauimpana kirkonkylältä sijaitseva kylä. Asukkaista valtaosa on syntyperäisiä oulunsalolaisia. Kylällä on oma koulu sekä baari. == Lähteet == == Aiheesta muualla == Luokka:Oulun kaupunginosat Luokka:Oulunsalon kylät ja alueet
Killing Zoe

Killing Zoe on rikoselokuva vuodelta 1994. Elokuvan on ohjannut Roger Avary ja pääosissa ovat Eric Stoltz ja Julie Delpy. Elokuva kertoo Zedistä, joka matkustaa Yhdysvalloista Pariisiin tapaamaan vanhaa ystäväänsä Ericiä. Heidän pitäisi ryöstää pankki yhdessä Ericin "iskuryhmän" kanssa. Ericin iskuryhmä koostuu narkomaaneista ja sekopäistä joiden mukaan Zed myös lähtee. Ryöstöstä ei ole minkäänlaisia suunnittelmia, sillä Ericin mukaan homma on niin yksinkertaista ettei siihen sellaista tarvita. Porukka viettää illan huumeita ja alkoholia reilusti käyttäen ja heti aamutuimaan lähtevät ryöstämään pankkia. Huumehöyryissä sisään astuva porukkaa ei paljoakaan aseitaan säästele ja homma riistäytyy heti käsistä. == Näyttelijät == Luokka:Roger Avaryn käsikirjoittamat elokuvat Luokka:Ranskalaiset draamaelokuvat Luokka:Vuoden 1994 ranskalaiset elokuvat Luokka:Ranskalaiset rikoselokuvat
Aschwin Wildeboer

Aschwin Wildeboer Faber (s. 14. helmikuuta 1986 Sabadell, Espanja)Aschwin Wildeboer Bio, Stats, and Results Olympics at Sports-Reference.com on espanjalainen uimari, jonka vanhemmat ovat alankomaalaisia, mutta he muuttivat Espanjaan vuonna 1978. Hänen veljensä Olaf on myös uimari, joka on edustanut Espanjan lisäksi myös Alankomaita. Ateenan olympialaisissa 2004 Wildeboer sijoittui 35:nneksi 100 metrin selkäuinnissa ja 29:nneksi 200 metrin selkäuinnissa. Pekingissä 2008 hän oli 100 metrin selkäuinnissa seitsemäs ajalla 53,51 . Rooman MM-kilpailuissa 2009 hän sai pronssia 100 metrin selkäuinnissa ajalla 52,38. Lisäksi hän sijoittui neljänneksi 50 metrin ja viidenneksi 200 metrin selkäuinnissa. Dubain lyhyen radan MM-kilpailuissa 2010 hän sai hopeaa 50 metrin ja pronssia 100 metrin selkäuinnissa. Lyhyiden ratojen EM-kilpailuissa Debrecenissä 2007 Wildeboer sai pronssia 50 ja 200 metrin selkäuinnissa. Rijekassa 2008 hän sai kultaa 200 metrin selkäuinnissa sekä hopeaa 50 ja 100 metrin selkäuinnissa. Istanbulin EM-kilpailuissa 2009 hän oli kolmas 50 ja 100 metrin selkäuinnissa. Szczecinissä 2011 hän voitti 50 metrin selkäuinnin sekä oli toinen 100 ja 200 metrin selkäuinneissa. Wildeboer teki Välimeren kisoissa 2009 100 metrin selkäuinnin maailmanennätyksen 52,38. Ennätys on sittemmin rikottu. == Lähteet == *Espanjan olympiakomitea *Elmundo.es *JocsOlimpics.net === Viitteet === Luokka:Espanjalaiset uimarit Luokka:Vuonna 1986 syntyneet Luokka:Elävät henkilöt
Voltin rautatieasema

Voltin rautatieasema () sijaitsee Pohjanmaan radan varrella Kauhavan Alahärmässä Voltin kylässä Etelä-Pohjanmaalla. Matkustajaliikenne asemalla päättyi 1980-luvun puolivälissä. Voltin kylä oli jo ennen rautatien rakentamista merkittävä liikenteen solmukohta; siellä yhtyivät Kortesjärven ja Vöyrin välinen maantie sekä Alahärmästä Uuteenkaarlepyyhyn kulkenut, Lapuanjoen suuntainen maantie. Voltin asemarakennus tehtiin arkkitehti Knut Nylanderin piirustusten mukaan saman kaltaiseksi kuin läheiset Härmän ja Jepuan asemat. Rakennukseen lisättiin poikkipääty vuonna 1908. Aseman ympärille muodostui 600 asukkaan taajama, josta taaja-asutus jatkuu nauhamaisena Alahärmän kirkonkylään saakka. Vielä 1960-luvulla Voltti oli kaupallisten palvelujen osalta monipuolisempi kuin kirkonkylä, mutta seuraavina vuosikymmeninä kirkonkylä kasvoi selkeästi Voltin ohi. Voltin asema muutettiin miehittämättömäksi rautatieliikennepaikaksi vuonna 1988, henkilöliikenne lopetettiin vuonna 1990 ja matkustajalaiturit purettiin vuonna 2008. Voltin asemarakennus on säilynyt ulkoasultaan varsin hyvin. ==Lähteet== ==Aiheesta muualla== * Voltin aseman kuva Luokka:Alahärmä Luokka:Kauhavan rautatieliikennepaikat Luokka:Etelä-Pohjanmaan lakkautetut rautatieliikennepaikat
Dragon Ball Z – Maailman vahvin

Dragon Ball Z – Maailman vahvin on Dragon Ball Z -elokuva. == Juoni == Gohan ja Oolong ovat pohjoisilla jäätiköillä keräämässä lohikäärmekuulia, seitsemää Dragon Ballia. Se, joka onnistuu löytämään kaikki seitsemän lohikäärmekuulaa, saa toiveensa toteutumaan. Joku kuitenkin ehtii ennen heitä. Yhdellä kristallipalloille tehdyllä toivomuksella syntyy uudelleen 50 vuotta sitten tuhottu tri Wheelo, joka on suuret aivot koneen sisällä. Tri Wheelon tarkoituksena on etsiä maailman vahvin mies ja ottaa hänen ruumiinsa itselleen. Maailman vahvin Luokka:Vuoden 1990 japanilaiset elokuvat
Jamnagar

thumb|Lakhotan linnoitus Jamnagarissa. Jāmnagar () on kaupunki Intiassa Gujaratin osavaltiossa, vuonomaisen Kutchinlahden etelärannikolla. Vuonna 2001 sen väkiluvuksi laskettiin 447 734; vuoteen 2007 mennessä kaupungin arvioitiin kasvaneen 515 224 asukkaan kaupungiksi.World Gazetteer Kaupungissa on tärkeitä öljynjalostamoja ja suuri satama. Jamnagar oli aikoinaan oma ruhtinaskuntansa, jonka perusti Jam Rawal vuonna 1535. Kaupungin nimi oli aluksi Nawanagar, mutta sen nimeksi muutettiin Jamnagar sitä hallinneen Jam-suvun mukaan. Jamnagarin tunnetuimpia nähtävyyksiä ovat marmoriset jainalaistemppelit, jotka on rakennettu vuosina 1574–1622. Lähistöllä on myös Intian ainoa merellä sijaitseva luonnonsuojelualue Pirotanin saarta ympäröivillä koralliriutoilla.Jamnagar.org ==Lähteet== Luokka:Gujaratin kaupungit nl:Jamnagar
Bhisho

Bhisho (aikaisemmin Bisho, xhosaa, ) on Etelä-Afrikan Itä-Kapin provinssin pääkaupunki. Apartheidin aikana se toimi nimellisesti itsenäisen Ciskein bantustanin pääkaupunkina. Se on saanut nimensä kaupungin läpi virtaavalta samannimiseltä joelta. Kaupungissa on toinen Fort Haren yliopiston kampuksista. Bhisho tuli tunnetuksi siellä 7. syyskuuta 1992 tapahtuneesta Bishon verilöylystä. Tuolloin 70 000 ANC:n kannattajaa marssi kohti kaupunkia vaatien alueen johtajan Oupa Gqozon eroa. Joukon lähestyessä Gqozan joukot avasivat tulen väkijoukkoon tappaen 29 ja haavoittaen yli kahtasataa ihmistä., == Lähteet == Luokka:Itä-Kapin kaupungit
B. Alvin Drew

Benjamin Alvin Drew (s. 5. marraskuuta 1962) on yhdysvaltalainen ilmavoimien upseeri ja astronautti. Hän on syntynyt Washington DC:ssä. Hän on naimaton. == Koulutus == Vuonna 1984 Drew suoritti kaksi alemman tason korkeakoulututkintoa Yhdysvaltain ilmavoimien akatemiassa pääaineinaan fysiikka ja avaruustekniikka sekä ylemmän tutkinnon Embryn—Riddlen ilmailuyliopistossa pääaineenaan ilmailutiede. == Sotilasura == Drew valmistui Yhdysvaltain ilmavoimien akatemiasta vänrikiksi vuonna 1984. Hänen koulutettiin helikopterilentäjäksi, ja hän on lentänyt muun muassa Black Hawk -helikopteria Persianlahden sodassa. Hän valmistui koelentäjäksi vuonna 1994 ja on lentänyt 3 000 lentotuntia 30 eri konetyypillä. Nykyiseltä sotilasarvoltaan Drew on ilmavoimien eversti. Hänelle on myönnetty useita kunniamerkkejä ansioistaan muun muassa Persianlahden sodassa. == Astronauttiura == Drew valittiin astronauttikoulutukseen vuonna 2000. Hän on työskennellyt erilaisissa teknillisissä tehtävissä. Ensilentonsa Drew suoritti Endeavour- avaruussukkulalla (STS-118) tehtäväspesialistina (päälentäjä). Alun perin miehistöön sijoitettu Clayton Anderson määrättiin edellisellä lennolla korvaamaan Kansainvälisellä avaruusasemalla Maahan palannut astronautti Sunita Williams. Drew osallistui myös lennolle STS-133. ==Lähteet== == Aiheesta muualla == *NASAn elämäkertasivut * STS-133 Crew Interview: Alvin Drew, Mission Specialist NASAtelevision YouTube-kanavan videohaastattelu (47 min 04 s) *Avaruussukkulalentoa STS-133 edeltänyt haastattelu (7.10.2010) Luokka:Yhdysvaltalaiset avaruuslentäjät Luokka:Vuonna 1962 syntyneet Luokka:Elävät henkilöt
Voltti (Alahärmä)

Voltti on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee Lapuanjoen ja valtatie 19:n varrella. Kylässä toimii koulu, grillikioski, päiväkoti ja kattopeltitehdas Voltin Peltikeskus Oy sekä elintarviketehdas Härmä Food Oy entisessä meijerin päärakennuksessa. Jepuan Perunan yksi tuotantolaitos sijaitsee myös Voltissa. Kylällä järjestetään perinteiset kesämarkkinat heinäkuun loppupuolella. Voltissa on maankuulun Antti Isotalon kotitalo sekä toinen kulttuurinähtävyys Knuuttilanraitti, joka on tien varteen rakennettu lähes eheä rivi pohjalaisia kaksifooninkisia (eli kaksikerroksisia) taloja. Knuuttilassa sijaitsee myös Juhani Palmun Galleria Palmu, joka on auki kesäisin. Voltissa sijaitsee Voltin rautatieasema, jolla ei pysähdy enää matkustaja- eikä tavarajunia. Lapuanjoen ylittävä Mattilan silta meijerin vieressä rakennettiin aikoinaan palvelemaan suunniteltua rautatielinjausta Vaasa–Kuopio, jolloin Voltista olisi tullut lähes Seinäjoen veroinen rautatieliikenteen risteyspaikka. Ratasuunnitelma jäi ensimmäisen maailmansodan jalkoihin ja jo rakennettu silta toimii kapeana maantiesiltana. == Lähteet == Luokka:Alahärmän kylät
Bishon verilöyly

Bishon verilöyly on Etelä-Afrikassa 7. syyskuuta 1992 nimellisesti itsenäisen Ciskein pääkaupungin Bishon edustalla tapahtunut verilöyly, jossa Ciskein johtajan prikaatikenraali Oupa Gqozon joukot avasivat tulen 70 000 ANC:n kannattajan mielenosoitusmarssia kohti. Tulituksessa kuoli 29 ja haavoittui yli kaksisataa ihmistä. , Yksi ANC:n suurimmista ongelmista 1990-luvun alkupuolella oli sen kykenemättömyys pitää poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70 000 ANC:n kannattajaa marssi kohti Ciskein pääkaupunkia Bishoa. Joukon lähestyessä kaupunkia prikaatikenraali Oupa Gqozan joukot avasivat tulen väkijoukkoon. Tragediasta kritisoitiin myös ANC:n johtoa, jonka katsottiin toimineen harkitsemattomasti. Kritiikki johti ANC:n ja hallituksen välisten neuvottelujen uudelleenalkamiseen, jotka olivat katkenneet CODESA:n epäonnistuttua. 26. syyskuuta Mandela ja de Klerk tapasivat huippukokouksessa, jossa allekirjoitettiin ”yhteisymmärryksen pöytäkirja”. Siinä osapuolet sitoutuivat jatkamaan monipuolueneuvotteluja. == Lähteet == Luokka:Vuoden 1992 rikokset Luokka:Apartheid Luokka:Joukkosurmat Luokka:Itä-Kap
Liiketoimintasuunnitelma

Liiketoimintasuunnitelma on etenkin perustettavan yrityksen kaavailtua kaupallista toimintaa kuvaava dokumentti. Liiketoimintasuunnitelman tarkoituksena on kiteyttää yrityksen koko liiketoiminta sekä jäsentää ja selventää aiotun yritystoiminnan kannattavuutta ja menestymisen mahdollisuuksia.Ohjeita liiketoimintasuunnitelman laatimiseen Liiketoimintasuunnitelma on tarpeellinen yrittäjälle itselleen sekä usein edellytyksenä käytettäessä asiantuntijoita apuna toiminnan arvioinnissa. Mahdolliset liiketoiminnan rahoittajat edellyttävät sitä Suomessa lähes poikkeuksetta. Liiketoimintasuunnitelma helpottaa liiketoiminnan aloittamista ja sen kehittämistä, se myös auttaa hallitsemaan varsinaista liiketoimintaa ja työstämään ideoita toteuttamiskelpoisiksi ja tuottaviksi toimenpiteiksi. Verkkotyökalu aloittavan yrittäjän liiketoimintasuunnitelman laatimiseksi Ilman liiketoimintasuunnitelmaa on ulkopuolisen hankala arvioida liikeidean kannattavuutta, koska ei ole tiedossa kuinka liikeidea on suunniteltu toteutettavaksi ja millaisista lähtökohdista (tutkimukset, kokemus, alan tuntemus jne.) liikeidea on laadittu. Yrityksen liiketoimintasuunnitelmaan on sisällytettävä laskelma siitä, millaisia investointikustannuksia ja muita kuluja yritystoiminnan käynnistäminen edellyttää. Lisäksi yrittäjän on tehtävä laskelmia siitä, millaisia menoja yrityksestä säännöllisesti koituu: palkat, vuokrat, markkinointikustannukset, puhelinlaskut, toimistotarpeet, vakuutukset, tuotteiden tuotantokustannukset ynnä muut ovat merkittäviä kustannuseriä, jotka pitäisi kattaa yhtä säännöllisillä tuloilla. Suunnitelman tulee siis kertoa lukijalleen kaikki tärkeimmät yritystä ja yritystoimintaa koskevat tiedot ja esiteltävä yrittäjän osaamista sekä tulevaisuuden suuntaviivoja. Suunnitelmaan kannattaa sisällyttää selkeä laskelma niistä investointikustannuksista ja muista juoksevista kuluista, joita yritystoiminnan käynnistäminen edellyttää. Liiketoimintasuunnitelmassa on myös otettava huomioon kannattavuuslaskelmat siitä, millaisella tuotteiden tai palvelujen hinnoittelumallilla menot voidaan kattaa Liiketoimintasuunnitelman laatimista varten on olemassa sähköisiä suunnittelupohjia. Julkisten yrityspalveluorganisaatioiden ja rahoittajien yhteinen Oma Yritys-Suomi -palveluOma Yritys-Suomi -palvelu (liiketoimintasuunnitelma ja muut työkalut) sisältää myös liiketoimintasuunnitelman ja siihen liittyvät laskelmatyökalut. ==Lähteet== Luokka:Liiketalous Luokka:Yrittäjyys Luokka:Seulonnan keskeiset artikkelit
Virka-aika

Virka-aika on se aika, jolloin liiketoiminta ja valtion virastot ovat auki. Esimerkiksi englanniksi käytetään termiä business hours, joka tarkoittaa nimenomaan liike-elämän työtunteja maanantaista perjantaihin. Nämä tunnitkin vaihtelevat eri maissa, ja monissa maissa virka-aika katkeaa päivän siestojen ja rukoushetkien rytmissä. Jossain määrin tauot ovat syntyneet myös paikallisten kuumuusolojen ja työmaaruokailun puuttumisen vuoksi. == Virka- aika Suomessa == Suomessa virka-ajalla tarkoitetaan yleensä viranomaisen toimipaikan aukioloaikaa. Suomessa monet valtion virastot ovat tyypillisesti avoinna maanantaista perjantaihin kello 8.00–16.15 lukuun ottamatta pyhäpäiviä ja muita yleisiä vapaapäiviä. Vielä 1960-luvulla Suomen virastoissa lauantaikin oli työpäivä, tosin lyhennetty. Luokka:Talous Luokka:Aika
Oupa Gqozo

Joshua Oupa Gqozo (s. 10. maaliskuuta 1952 Kroonstad) oli entisen nimellisesti itsenäisen Ciskein bantustanin sotilasjohtaja. Gqozo työskenteli nuorena Etelä-Afrikan vankeinhoitolaitoksessa vartijana ja liittyi myöhemmin maan puolustusvoimiin (South Africa Defence Force, SADF), missä toimi rivisotilaana 21. pataljoonassa lähellä Johannesburgia. Kun Ciskein puolustusvoimat (Ciskei Defence Force, CDF) perustettiin maaliskuussa 1981 SADF:n 141. pataljoonasta siirtyi Gqozo CDF:n upseeristoon. Ciskei julistettiin itsenäiseksi valtioksi 4. joulukuuta 1981 ja sen presidentiksi nousi Lennox Sebe. Everstiksi ylennetty Gqozo toimi CDF:ssä muun muassa sotilasattaseana Pretoriassa ja hänet ylennettiin prikaatinkenraaliksi 1988. Joulukuussa 1989 hänestä tuli Ciskein sotilastiedustelun komentaja. 4\. maaliskuuta Gqozo toteutti maassa sotilasvallankaappauksen syrjäyttäen presidentti Lennox Seben tämän ollessa valtiovierailulla Hongkongissa. Vuoden 1991 aikana Gqozo perusti Ciskeihin African Democratic Movement -puolueen pyrkien vähentämään ANC:n vaikutusvaltaa ja osallistui puolueen nimissä delegaattina CODESAan. Gqozo syytti ANC:tä pyrkimyksestä syöstä hänet vallasta. == Bishon verilöyly == Yksi ANC:n suurimmista ongelmista 1990-luvun alkupuolella oli sen kykenemättömyys pitää poliittisia tilaisuuksia nimellisesti itsehallinnollisissa bantustaneissa. 23. elokuuta ANC päätti kohdistaa painostuskampanjansa erityisesti KwaZulun, Ciskein ja Bophuthatswanan hallituksiin. Syyskuussa 70 000 ANC:n kannattajaa marssi kohti Ciskein pääkaupunkia Bishoa. Joukon lähestyessä kaupunkia prikaatikenraali Oupa Gqozan joukot avasivat tulen väkijoukkoon. 7\. syyskuuta 1992 Gqozon joukot avasivat tulen 70 000 ANC:n kannattajan mielenosoitusmarssia kohti Bishon edustalla. Tulituksessa kuoli 29 ja haavoittui yli kahtasataa ihmistä. Ciskein korkein oikeus vapautti myöhemmin Gqozon ja ylikersantti Thozamile Velitin verilöylystä nostetusta murhasyyttestä. 22\. maaliskuuta 1994 Gqozo ilmoitti Etelä-Afrikan ulkoministeri Pik Bothalle eroavansa Ciskein johtajan tehtävistä. Maahan muodostettiin väliaikainen hallitus, joka hallinnoi maata saman vuoden vaaleihin asti. == Lähteet == Luokka:Eteläafrikkalaiset sotilaat Luokka:Eteläafrikkalaiset poliitikot Luokka:Vuonna 1952 syntyneet Luokka:Elävät henkilöt
Luento

Luento on suullinen esitys jonkin asian opettamiseksi. Pääasiassa luentoja käytetään korkeakoulussa tai muussa aikuisopetuksessa. Tavallisesti luento- opetus koostuu sarjasta esitelmiä. Luento-opetus voi sisältää keskusteluluentoja, haastatteluluentoja, vuoropuheluluentoja ja korokekeskusteluja. Luennon pitäjä eli luennoija tai luennoitsija seisoo yleensä opetustilan eli luentosalin etuosassa. Luento onkin tyyppiesimerkki frontaaliopetuksesta. Luentoja käytetään silloin, kun opetus täytyy suunnata suurelle yleisölle kerralla. Luennot kestävät vajaasta tunnista useampaan tuntiin. Yliopistoissa luentojen alkamisaikaan liittyy perinteisesti akateemisen vartin käytäntö, jossa esim. "klo 14" alkavaksi ilmoitettu luento alkaa klo 14.15. ==Katso myös== * Neuvottelu * Konferenssi * Palaveri * Kokous * Oppitunti == Lähteet == Luokka:Opetusmenetelmät
Nalbert

Nalbert Tavares Bitencourt eli ”Nalbert” (9. maaliskuuta 1974) on brasilialainen lentopalloilija, olympiavoittaja ja maailmanmestari. == Paluu == Nalbert lopetti lentopallon hetkellisesti vuonna 2005. Hän päätti keskittyä lentopallon sisaruslaji rantalentopalloon. Rantalentopallossa hän menestyi myös kohtuullisesti, mutta ei kuitenkaan niin hyvin että hän olisi pystynyt elättämään itsensä. Hän päätti pelata lentopallokentille, ja teki sopimuksen Italian A1-liigaan Cimone Modenan kanssa kaudeksi 2007. Modenassa Nalbert löysi taas peli-ilonsa lentopalloon, ja päätti myös sarjakauden jälkeen jatkaa Brasilian maajoukkueen mukana ja sen kapteenina. Brasilia voitti kesän aikana Maailmanliigan, Etelä-Amerikan mestaruuden, Pan-American mestaruuden ja kauden kruunasi vielä Maailmancupin voitto, ja pääsy olympialaisiin. Nalbert teki kauden päätteeksi myös sopimuksen kotimaahansa Brasiliaan, Minasin joukkueen kanssa. == Saavutukset == * Maailmancupin voitto 2007 * Lentopallon Maailmanliigan voitto 2007 * Etelä-Amerikan mestaruus 2007 * Pan American mestaruus 2007 * Lentopallon maailmanliiga voitto 2004 * Olympiakultaa 2004 * MaailmanCupin voitto 2003 * Italian cupin voitto 2003 * Lentopallon maailmanliigan voitto 2003 * Lentopallon Maailmanmestaruus 2002 * Italian Cupin voitto 2001 * CEV-cupin voitto 2001 == Seuroja == Club Country From To Minas Belo Horizonte 1992-1993 1993-1994 Banespa São Bernardo do Campo 1994-1995 1996-1997 Olympikus São Caetano 1997-1998 1998-1999 Macerata 1999-2000 2001-2002 Panasonic Panthers 2001-2002 2001-2002 Macerata 2002-2003 2003-2004 Minas Belo Horizonte 2004-2005 ... == Aiheesta muualla == * Nalbertin rantalentopallotilastot Luokka:Brasilialaiset lentopalloilijat Luokka:Brasilialaiset olympiavoittajat Luokka:Vuonna 1974 syntyneet Luokka:Elävät henkilöt
McCarthy

McCarthy-nimisiä henkilöitä ovat muun muassa: * Aaron McCarthy (s. 1961), yhdysvaltalainen koripallovalmentaja * Alex McCarthy (s. 1989), englantilainen jalkapallomaalivahti * Andrew McCarthy (s. 1962), yhdysvaltalainen näyttelijä ja ohjaaja * Benni McCarthy (s. 1977), eteläafrikkalainen jalkapalloilija * Brenda Schultz-McCarthy (s. 1970), alankomaalainen tennispelaaja * Cormac McCarthy (1933–2023), yhdysvaltalainen kirjailija * David McCarthy (s. 1983), irlantilainen juoksija * Doris McCarthy (1910–2010), kanadalainen kuvataiteilija * Eugene McCarthy (1916–2005), yhdysvaltalainen senaattori * James McCarthy (s. 1990), irlantilais-skotlantilainen jalkapalloilija * Jenny McCarthy (s. 1972), yhdysvaltalainen näyttelijä * John McCarthy (1927–2011), yhdysvaltalainen tietojenkäsittelytieteilijä * John McCarthy (s. 1986), yhdysvaltalainen jääkiekkoilija * John Edward McCarthy (1930–2018), yhdysvaltalainen katolinen piispa * Joseph McCarthy (1908–1957), yhdysvaltalainen senaattori, jonka mukaan on nimetty mccarthyismi * Joseph McCarthy (1885–1943), yhdysvaltalainen sanoittaja * Joseph Priestley McCarthy (1936–1995), yhdysvaltalainen radiotoimittaja * Justin McCarthy (1899–1976), yhdysvaltalainen jääkiekkoilija * Karen McCarthy (1947–2010), yhdysvaltalainen demokraattipoliitikko * Kevin McCarthy (1914–2010), yhdysvaltalainen näyttelijä * Kevin McCarthy (s. 1965), yhdysvaltalainen poliitikko, edustajainhuoneen puhemies * Mary McCarthy (1912–1989), yhdysvaltalainen kirjailija, teatterikriitikko ja esseisti * Melissa McCarthy (s. 1970), yhdysvaltalainen näyttelijä * Mick McCarthy (s. 1959), irlantilainen jalkapalloilija ja valmentaja * Mike McCarthy (s. 1963), yhdysvaltalainen amerikkalaisen jalkapallon pelaaja * Nicholas McCarthy (s. 1970), yhdysvaltalainen elokuvaohjaaja ja käsikirjoittaja * Nick McCarthy (s. 1974), englantilainen muusikko * Patrick McCarthy, pohjoisirlantilainen levytuottaja * Perry McCarthy (s. 1961), brittiläinen autourheilija * Stephen McCarthy (s. 1988), yhdysvaltalainen jalkapalloilija * Steve McCarthy (s. 1981), kanadalainen jääkiekkoilija * Tom McCarthy (s. 1966), yhdysvaltalainen elokuvaohjaaja, käsikirjoittaja ja näyttelijä
Ekola

Ekola on kylä Kauhavan kaupungissa Etelä-Pohjanmaalla, entisen Alahärmän kunnan alueella. Kylä sijaitsee valtatie 19:n varressa. Ekolan elinkeinotoiminta on maa- ja metsätaloutta. Kylällä harjoitetaan myös turkistarhausta. Kylällä sijaitsee muun muassa koulu, grilli-kahvio, autoliike sekä kyläseura. Luokka:Alahärmän kylät
Nykybaletti

Nykybaletiksi (contemporary ballet) kutsutaan klassisen baletin liikekieleen ja tekniikkaan perustuvia nykykoreografien teoksia erotukseksi vanhoista perinteisistä klassisista teoksista. Se ottaa vaikutteita nykytanssista ja jazztanssista, mutta hyödyntää usein esimerkiksi baletin varvastossutekniikkaa. Nykybaletissa liikesanastoa laajennetaan muun muassa luopumalla jalkojen aukikierrosta ja käyttämällä nykytanssista lainattua lattiatasossa tapahtuvaa tanssia tai esimerkiksi jazztanssin lantionliikkeitä. Raja sen välillä, mikä voidaan katsoa baletin uudistamiseksi ja mikä nykybaletiksi, on häilyvä. Toisaalta päällekkäisyyttä on myös nykytanssin kanssa, silloin kun koreografit nojautuvat liikekielessään balettitekniikkaan ja esiintyjätkin ovat ehkä balettitanssijoiksi koulutettuja. Onko esimerkiksi nykytanssia edustavan koreografin teos balettiryhmälle nykybalettia vai nykytanssia? Vastaus riippuu täysin näkökulmasta. Useimmat balettiseurueet esittävät nykyään klassisen ohjelmiston lisäksi modernimpaa tyyliä edustavia teoksia ja nykykoreografit tekevät teoksiaan sekä nyky- että balettitanssijoille. George Balanchine mainitaan usein nykybaletin isäksi. Hänen 1900-luvun alkupuolella kehittämänsä koreografinen tyyli kantaa nimeä neoklassinen baletti ja on perinteisen klassisen baletin ja nykypäivän nykybaletin välimuoto. Balanchinen koreografioissa on muun muassa koukistettuja nilkkoja ja käsiä, epätasapainoisia (off-balance) asentoja ja perinteisistä tutuistä poikkeavia esiintymisasuja. Muita nykybalettia edustavia koreografeja ovat muun muassa Maurice Bejart, William Forsythe ja John Neumeier. Luokka:Baletti
Aristokles

Aristokles oli seuraavien antiikin aikaisten henkilöiden nimi: * Aristokles (500-luku eaa.), kuvanveistäjä * Aristokles Lampsakoslainen, stoalainen filosofi * Aristokles Messeneläinen (100–200-lukujen vaihde), peripateetikkofilosofi * Aristokles Pergamonlainen (n. 70–130), sofisti * Platon, jonka oikean nimen kerrotaan olleen Aristokles
Salwar kameez

Salwar kamiz (myös shalwar kamiz tai shalwar qamiz) on perinteinen housupuku, joka on käytössä Pohjois-Intiassa, Pakistanissa, Bangladeshissa ja Afganistanissa. Se tunnetaan Britanniassa ja Kanadassa myös punjabilaisena pukunaBreidenbach, Pál & Zcaronupanov (2004):"And in Bubby Mahil’s fashion store in London, white socialites and young British Asians shop for the same Punjabi suit...."Walton-Roberts & Pratt (2005): "Meena owns a successful textile design and fashion business in the Punjab, designing and selling high- end salwar kameez (Punjabi suits) ...", koska vaate on ollut erityisen suosittu tuosta osavaltiosta saapuneiden maahanmuuttajien keskuudessa. Alun perin se on ollut muslimiväestön vaate, joka on yleistynyt myös hindujen keskuudessa. Afganistanissa ja Pakistanissa pukua käyttävät sekä miehet että naiset. Intiassa, Bangladeshissa, Nepalissa ja Sri Lankassa vaate on pääasiassa naisten käytössä. Salwar kamiz mielletään usein nykynaisen virka- asuksi. Salwar tarkoittaa löysiä, pyjamaa muistuttavia housuja. Kamiz on pitkä paita tai tunika, jossa on yleensä halkiot molemmilla sivuilla liikkumisen helpottamiseksi. Toisinaan siitä käytetään myös nimeä kurta vastaavan miesten asun mukaan. Moderneissa muotiasuissa tunika voi olla lyhyempi ja housut voivat olla tiukat. Bollywood-musikaalien tanssijoilla voi nähdä tästä asusta hyvinkin niukkoja muunnoksia. Naisen asuun kuuluu lähes aina myös pitkä huivi tai shaali (dupatta), joka usein joko kiedotaan pään ympärille (usein muslimeilla) tai rypytetään rinnuksille (monesti hinduilla), niin että huivin päät roikkuvat selässä. ==Etymologia ja historia== Asun nimitys tulee joko suoraan tai persian kautta arabiasta. Se vakiintui alueelle muslimivalloittajien myötä 1400-luvulta lähtien. Salwar eli shalwar, ; , myös sirwal (), šarvāl/sharvaal (; ; ; ) tai salwar/salowar () on eräänlainen pussihousujen kaltainen vaate, joita käytetään erityisesti muslimimaissa. Kameez eli qamis (; ; ) on eräänlainen tunika. Shalwar kamizeja on käytetty ainakin 2 000 vuotta. Pohjois-Afganistanissa sijaitsevilta Tillya Tepen kaivauksilta on löydetty ensimmäiselle vuosisadalle ajoittuvia kuninkaallisia hautoja, joissa on ollut shalwar kamiziin puettuja naisia. ==Lähteet== * * ===Viitteet=== Luokka:Vaatteet
Hakola

Hakola on kylä entisen Alahärmän kunnan alueella Kauhavalla Etelä- Pohjanmaalla. Kylä on Lapuanjoen varrella lähellä valtatie 19:ää ja muutaman kilometrin koilliseen Ylihärmän kirkonkylästä. Hakolassa on noin 400 asukasta ja siellä on muun muassa entisen Härmän sairaalan tiloissa toimiva terveyskeskuksen vuodeosasto sekä päiväkoti. Hakolassa on toiminut koulu, joka lakkautettiin keväällä 2022. Hakolan koulu oli toiminnassa yli sata vuotta. Kirkonrakentaja Antti Hakola asui Hakolan kylässä. == Hakolan palo == Hakolan kylä paloi lähes kokonaan vuonna 1917. Palo syttyi karjaladosta, josta se levisii ladon päädyssä olevaan risuläjään. Kipinöiden lentäessä talojen pärekatoille myös talot syttyivät palamaan. Palo levisi tuulen mukana polttaen koko kylän, lukuun ottamatta ainoaa jäljelle jäänyttä taloa, Tuomaantupaa. Se oli rakannettu kylän länsipuolella sijaitsevalle Kissikalliolle ja säästyi näin palolta. Palo sai alkunsa lasten varomattomasta tulitikkujen käsittelystä. Vuosikymmenten saatossa Hakola on rakennettu uudelleen. == Luonto == Hakolassa on paljon peltoa, suurin osa pelloista sijaitsee kylän itäpuolella. Hakola sijaitsee Lapuanjoen varressa. == Lähteet == Luokka:Alahärmän kylät
Hanhila

Hanhila on kylä Kauhavan kaupungissa Etelä-Pohjanmaalla, entisen Alahärmän kunnan alueella. Luokka:Alahärmän kylät
Avolouhos

thumb|250px|Sunsetin uraanikaivos Wyomingissa on avolouhos. Avolouhos on kaivos, josta louhinta tapahtuu maan pinnalla. Avolouhoksessa louhitaan malmia eli metalleja tai arvomineraaleja, mutta myös sivukiviä. Sivukiveä joudutaan yleensä louhimaan enemmän kuin malmia. Sivukivilouhinnan määrän määrää kaivossuunnittelu: mitä syvemmältä malmia aiotaan hakea, sen isommaksi kasvaa sivukiven louhintamäärä. Avolouhoksen maksimisyvyyden määrää toiminnan kannattavuus: tietyn rajan jälkeen on edullisempaa louhia malmi maanalaisesti kuin avolouhintana. Myös hiiltä on louhittu avolouhoksissa. ==Avolouhoksia== * Chilen Atacamassa sijaitseva Chuquicamatan kuparikaivos on maailman suurin avolouhos. *Bingham Canyon, Salt Lake Cityssä, Utahissa Yhdysvalloissa sijaitseva louhos on maailman syvin avolouhos, joka on toiminut jo vuodesta 1906 *Kostamuksen avolouhos * Mätäsvaaran avolouhoksessa Lieksassa on nykyisin muun muassa Lieksan Vaskiviikkojen konserttipaikka * Elijärven kaivos on esimerkki avolouhoksesta, jonka toiminta on siirtynyt täysin maanalaiseksi. Vastaava siirtymä on tapahtunut useimmilla Suomen maanalaisilla kaivoksilla: toiminta on yleensä alkanut avolouhoksena. * Siilinjärven kaivos on louhintamäärältään Suomen suurin kaivos. Se tuottaa raaka-ainetta lannoiteteollisuuden tarpeisiin. * Lahnaslammen kaivos Sotkamossa tuottaa talkkia paperi-, maali- ja muoviteollisuuden tarpeisiin. * Juuan Nuutajärven vuolukivikaivokset ovat avolouhoksia. Ainakin yksi louhoksista on jo hylätty ja täyttynyt osaksi vedellä. * Paraisilla brittiläisen SigmaRocin (2021-) omistama Nordkalk louhii kalkkikiveä. ==Aiheesta muualla== ==Lähteet== *